Държавен вестник, бр. 63, 2002 г., стр. 25

Б Р О Й  63
Д Ъ Р Ж А В Е Н   В Е С Т Н И К
С Т Р .  25
г) допълнение или изменение на учебните
програми и курсове и провеждане на допълни-
телно обучение, включително проверка на зна-
нията и уменията.
Чл. 151. (1) Принудителните административ-
ни мерки се налагат със заповед на председате-
ля на агенцията въз основа на констативен про-
токол на инспекторите на агенцията.
(2) Принудителните административни мер-
ки по чл. 150, ал. 1, т. 1 се налагат до отстранява-
не на причините, довели до тяхното налагане.
(3) Със заповедта за налагане на принуди-
телните мерки се определя подходящ срок за
тяхното изпълнение.
(4) Заповедта за налагане на принудителна-
та мярка се връчва на лицето.
Чл. 152. Заповедта за налагане на принуди-
телните административни мерки може да се
обжалва пред Върховния административен съд
по реда на Закона за Върховния администрати-
вен съд. Жалбата не спира изпълнението, ос-
вен ако съдът постанови друго.
ДОПЪЛНИТЕЛНА РАЗПОРЕДБА
§ 1. По смисъла на този закон:
1. “Аварийна готовност” е способността не-
забавно да бъдат предприети мерки, които ефек-
тивно да ограничат въздействията на евентуал-
на авария върху човешкото здраве, околната
среда и материалните ценности.
2. “Аварийно облъчване” е облъчване на
лица, вследствие на авария. (Това облъчване не
включва облъчването при предотвратяване и
управление на аварии.)
3. “Авария” е извънредно събитие, което
води или може да доведе до надхвърляне на ли-
митите или до нарушаване условията на радиа-
ционното въздействие върху човека и околната
среда, определени в нормите и правилата за яд-
рена безопасност и радиационна защита.
4. “Активация” е процесът на образуване на
радионуклеиди чрез облъчване (предизвикване
на радиоактивност в жива и нежива материя).
5. “Атомна електроцентрала” е електроцен-
трала, в която енергията се генерира от един
или повече ядрени реактори и която може да
включва прилежащите съоръжения за управ-
ление на радиоактивни отпадъци и отработено
ядрено гориво, разположени на една площадка,
за които са предвидени обща физическа защита
и аварийно планиране.
6. “Виенска конвенция” е Виенската конвен-
ция за гражданска отговорност за ядрена вреда.
7. “Въвеждане в експлоатация” е процесът,
по време на който системите и компонентите
за изградено ядрено съоръжение или друг из-
точник на йонизиращи лъчения се привеждат в
работоспособно състояние и се оценяват за
съответствие с изискванията на проекта и кри-
териите за работоспособност.
8. “Генератор на лъчение” е устройство, спо-
собно да генерира йонизиращи лъчения, ако
получи енергия от външен енергиен източник.
9. “Закрит източник” е източник на йони-
зиращи лъчения, който се използва, без да се
нарушава неговата цялост, и чиято конструк-
ция е такава, че при нормални условия на екс-
плоатация се изключва разпространение на съ-
държащи се в него радиоактивни вещества в
околната среда. Отработеното ядрено гориво
не е закрит източник.
10. “Затваряне” е завършване на всички опе-
рации в определен момент след разполагането
на отработено гориво или радиоактивни отпа-
дъци в съоръжения за погребване. Това включ-
ва заключителните инженерни или други рабо-
ти, необходими за привеждане на съоръжение-
то в безопасно състояние за дълъг период.
11. “Защитена зона” е зона, определена за
целите на физическата защита и намираща се
в рамките на площадката на ядрено съоръже-
ние или друг обект, в който се използват или
съхраняват ядрени материали или радиоак-
тивни вещества, която се намира под посто-
янно наблюдение на охрана или електронни
прибори, обкръжена е от физическа бариера с
ограничен брой входни пунктове и достъпът
до която е възможен само за лица със специ-
ални пропуски.
12. “Зона с контролиран достъп” е зона, оп-
ределена за целите на физическата защита,
обхващаща територия около защитената зона
на ядрено съоръжение или друг обект, в който
се използват или съхраняват ядрени материали
или радиоактивни вещества, достъпът до която
се контролира.
13. “Избор на площадка” е процесът на оп-
ределяне на подходящо място за изграждане на
дадено ядрено съоръжение или обект с източ-
ници на йонизиращи лъчения, включително
извършване на подходяща оценка и определяне
на проектните основи.
14. “Извеждане от експлоатация” са всички
административни и технически дейности, пред-
приети, за да се освободи ядреното съоръжение
от регулиране по този закон, включително зат-
варяне на съоръжение за погребване на радио-
активни отпадъци или отработено ядрено го-
риво. Тези мерки включват и процесите на де-
зактивация и демонтаж.
15. “Източник на йонизиращи лъчения” или
“източник” е апарат, радиоактивно вещест-
во, уредба, изделие, инсталация или съоръже-
ние, които имат способност да излъчват йо-
низиращи лъчения или да отделят радиоак-
тивни вещества (с изключение на ядрените
съоръжения).
16. “Изходен ядрен материал” е: уран, съ-
държащ смес от изотопи в съотношения, сре-
щащи се в природата; обеднен уран; всяко от
горепосочените вещества във формата на ме-
тал, сплав, химическо съединение или концен-
трат; материал, съдържащ едно или няколко
от изброените вещества с концентрация и в ко-
личества, превишаващи установените в нор-
мативен акт стойности.